b"\n_START_ARTICLE_\nPrixana\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular amb coberta a doble vessant. Realment est\xc3\xa0 formada per dos cossos que semblen independents amb dues portes d'acc\xc3\xa9s cada un, a la fa\xc3\xa7ana principal._NEWLINE_Les finestres estan situades irregularment en el cos principal, mentre que el cos adossat es caracteritza per dues finestres-balcons en posici\xc3\xb3 sim\xc3\xa8trica al primer pis i el segon amb una balconada a manera de galeria, amb els barrots de fusta._NEWLINE_A la fa\xc3\xa7ana lateral del cos adossat s'hi ha afegit posteriorment una balconada a manera de p\xc3\xa8rgola, coberta per plantes, actualment inutilitzada i en mal estat de conservaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nCorrespondria al tipus de masies que a partir d'una estructura simple i funcional evoluciona amb l'annexi\xc3\xb3 d'un nou cos, caracteritzat pel major nombre d'obertures a l'exterior (galeries, p\xc3\xa8rgola...), per\xc3\xb2 que ha estat inutilitzat amb el temps, perdurant l'estructura inicial, que \xc3\xa9s l'actual h\xc3\xa0bitat._NEWLINE_Algunes de les masies de Gurb han seguit la mateixa evoluci\xc3\xb3, per\xc3\xb2 ha perdurat la nova estructura esdevenint segona resid\xc3\xa8ncia."